เซบาสเตียน สแตน

เซบาสเตียน สแตน (; เกิด 13 สิงหาคม ค.ศ. 1982) เป็นนักแสดงชาวโรมาเนีย-อเมริกัน เป็นที่รู้จักจากการรับบท "บัคกี้ บาร์นส์/วินเทอร์ โซลเจอร์" ในจักรวาลภาพยนตร์มาร์เวล ตั้งแต่ปี ค.ศ. 2011 โดยเขาแสดงบทดังกล่าวในจักรวาลภาพยนตร์มาร์เวล 5 เรื่อง และแสดงใน เดอะฟอลคอนและเดอะวินเทอร์โซลเจอร์ (2021) ซึ่งเป็นละครชุดทางดิสนีย์+ ที่มีเนื้อหาเกี่ยวเนื่องกับภาพยนตร์

นอกจากผลงานภาพยนตร์แล้วเขายังมีผลงานการแสดงทางโทรทัศน์ เช่นการรับบท คาเตอร์ เบเซ่น ในละครชุดเรื่อง แสบใสไฮโซ (2007–2010), เจ้าชายแจ็ก เบนจามิน ใน คิงส์ (2009), เจฟเฟอร์สัน ใน ณ กาลครั้งหนึ่ง (2012) และ ที.เจ. แฮมมอนด์ ใน โพลิทีแคลแอนิมัลส์  (2012) ทำให้เขาได้รับการเสนอชื่อเข้าชิงรางวัลขวัญใจนักวิจารณ์โทรทัศน์ สาขานักแสดงสมทบชายยอดเยี่ยมในภาพยนตร์ที่ทำเพื่อฉายทางโทรทัศน์/มินิซีรีส์

สแตนได้รับการยอมรับอย่างกว้างขวางจากการรับบทเป็น บักกี บานส์/วินเทอร์โซลเจอร์ ในจักรวาลภาพยนตร์มาร์เวล ตั้งแต่ปี ค.ศ. 2011 ใน กัปตันอเมริกา: อเวนเจอร์ที่ 1, กัปตันอเมริกา: มัจจุราชอหังการ (2014), มนุษย์มดมหากาฬ (2015), กัปตันอเมริกา: ศึกฮีโร่ระห่ำโลก (2016), แบล็ค แพนเธอร์ (2018) และ อเวนเจอร์ส: มหาสงครามล้างจักรวาล (2018) ในปี ค.ศ. 2015 เขาได้ร่วมแสดงในภาพยนตร์ดลก-ดราม่าของผู้กำกับ โจนาธาน เดมม์ เรื่อง คุณแม่ขาร็อค และภาพยนตร์แนววิทยาศาสตร์ของริดลีย์ สก็อตต์ เรื่อง เดอะ มาร์เชียน กู้ตาย 140 ล้านไมล์ สองปีถัดมา เขารับบทเป็นเจฟฟ์ กิลลูรีในภาพยนตร์ชีวประวัติเรื่อง ทอนย่า บ้าให้โลกคลั่ง

อ้างอิง

แหล่งข้อมูลอื่น

 
 เซบาสเตียน สแตน ที่รอตเทนโทเมโทส์
 
 
 

บุคคลที่เกิดในปี พ.ศ. 2525
นักแสดงชายชาวอเมริกันในศตวรรษที่ 21
นักแสดงภาพยนตร์ชายชาวอเมริกัน
นักแสดงละครโทรทัศน์ชายชาวอเมริกัน
ชาวอเมริกันเชื้อสายโรมาเนีย
บุคคลที่ยังมีชีวิตอยู่
บุคคลจากกอนสตันซา